«Հայաստանից Ռուսաստան ենք տեղափոխվել 1993 թվականի սեպտեմբերի 21-ին: Արդեն 25 տարի է ապրում ենք Պերմում: Ունենք 5 երեխա: Նրանք ծնվել, մեծացել են Ռուսաստանում: Այս տարիների ընթացքում պարբերաբար հնարավորություն եմ ստեղծել, որ երեխաներս գան Հայաստան, հայրենիքի հետ կապը միշտ պահեն, սակայն Հայաստան տեղափոխվելու մասին դեռ խոսք չկար: Թեպետ վերջերս ժամանակ առ ժամանակ քննարկում էինք այդ հարցը, սակայն մտավախություն ունեինք երեխաների հետ կապված, մտածում էինք միգուցե չկարողանան հարմարվել: Ժամանակը ցույց տվեց, որ հենց նրանց ցանկությամբ մենք վերջնական տեղափոխվեցինք», -ասաց Կարեն Պապյանը: